Valmieras rajona padome

Valmieras rajona padome ir Valmieras rajona pašvaldības pārvalde. To veido 23 Valmieras rajona pilsētu domju (Valmieras, Mazsalacas un Rūjiena), pagastu padomju (Bērzaines pagasta, Burtnieku pagasta, Brenguļu pagasta, Dikļu pagasta, Jeru pagasta, Ipiķu pagasta, Lodes pagasta, Kauguru pagasta, Ķoņu pagasta, Kocēnu pagasta, Naukšēnu pagasta, Ramatas pagasta, Rencēnu pagasta, Skaņkalnes pagasta, Sēļu pagasta, Valmieras pagasta, Vaidavas pagasta, Vilpulkas pagasta, Zilākalna pagasta) un novada domes (Burtnieku novada) priekšsēdētāji. Bez pašvaldību vadītājiem, Valmieras rajona padomes sastāvā ir arī izpildinstitūcijas, kas nodrošina padomes pieņemto lēmumu izpildi, organizē padomes darbu un tehnisko apkalpošanu.

Lēmējinstitūcija

Valmieras rajona padomes lēmējinstitūcija ir rajona padome, kas pieņem lēmumus, nosaka struktūru, izstrādā savu budžetu, lemj par autonomo funkciju un brīvprātīgo iniciatīvu īstenošanu un par kārtību, kādā izpildīt valsts pārvaldes deleģēto funkciju un uzdevumu izpildi. Rajona padome atbilstoši kompetencei ir atbildīga par tās izpildinstitūciju un uzņēmumu tiesisku darbību un finanšu līdzekļu izlietojumu.

Komitejas

Valmieras rajona padomes komitejas izstrādā padomes lēmumu projektus. Komitejas sastāvs tiek ievēlēts no padomes locekļu vidus. Kopā ir 5 komitejas: Finanšu un budžeta komiteja, Tautsaimniecības un ekonomikas komiteja, Būvniecības un reģionālās attīstības komiteja, Izglītības, kultūras un sporta komiteja, Sociālās palīdzības un veselības aprūpes komiteja.

Izpildinstitūcijas

Valmieras rajona padomes izpildinstitūcijas nodrošina padomes pieņemto lēmumu izpildi, organizē padomes darbu un tehnisko apkalpošanu.
Lietvedības daļa, 
Grāmatvedības uzskaites dienests,
Sociālo un medicīnas lietu daļa,
Kultūras un sporta daļa,
Attīstības daļa,
Informācijas tehnoloģiju daļa,
Skolu pārvalde,
Būvvalde.

Iestādes

Valmieras rajona padomes pakļautībā ir Valmieras rajona bērnu un ģimenes centrs “Pārgauja”.

Kapitālsabiedrības

Valmieras rajona padome ir kapitāldaļu turētāja šādās kapitālsabiedrībās:

SIA "Vidzemes slimnīca"

SIA "Mazsalacas slimnīca"

SIA "Neatliekamā medicīniskā sabiedrība"

SIA "VTU Valmiera"

SIA "Jāņa Daliņa stadions"

SIA "Rūjienas TV"

SIA "Burtnieku ezera pārvalde"

Dalība

Valmieras rajona padome ir dalībnieks šados nodibinājumos:

nodibinājumā „Vidzemes attīstības aģentūra”

biedrībā „Latvijas Pašvaldību savienība”
Veselību veicinošo pašvaldību apvienībā

Starptautiskā sadarbība

Kopš 1994. gada ir sadarbība ar Giterslo apriņķi Vācijā.
Kopš 2001. gada ir sadarbība ar Oplandes apgabalu Norvēģijā.

Pēc administratīvi teritoriālās reformas - ar 2009. gada 1.jūliju

Pēc administratīvi teritoriālās reformas — ar 2009. gada 1.jūliju, Valmieras rajona padome vairs nepastāv un tā vietā tiek izveidota Valmieras rajona padomes administrācija, kuru vada Didzis Endzeliņš, bijušais Valmieras rajona padomes jurists. Šo administrāciju veido Lietvedības daļa ar 4 darbiniekiem iepriekšējo 9 vietā, Grāmatvedības uzskaites dienests ar 2 darbiniekiem iepriekšējo 4 vietā, Izglītības pārvalde ar 4 darbiniekiem iepriekšējo 8 vietā un Būvvalde (4 darbinieki). Tiek pilnībā likvidētas štata vietas un atlaisti darbinieki Attīstības daļā, Kultūras un sporta daļā, Sociālo un medicīnas lietu daļā un Informācijas tehnoloģiju daļā.